ফুটবলের দুই নক্ষত্রের জন্মদিন আজ
৫ ফেব্রুয়ারি ১৯৮৫। পর্তুগালের সান্টো অ্যান্টোনিও শহর। মারিও ডোলোরেস দম্পতির ঘরে জন্ম নেয় ফুটফুটে এক পুত্রসন্তান। 







কী নাম রাখা যায়? আমেরিকান প্রেসিডেন্ট ও অভিনেতা রোনাল্ড রিগানের ভক্ত নবজাতকের বাবা। 




ব্যস, তার নামের সঙ্গে মিল রেখে ছেলের নামও রেখে দিলেন রোনাল্ডো। পুরো নাম ক্রিশ্চিয়ানো রোনাল্ডো দোস সান্তোস অ্যাভেইরো।
বাবার স্বপ্ন ছিল ছেলে অনেক বড় হবে রোনাল্ড রিগানের মতো। হয়েছে ঠিকই, তবে প্রেসিডেন্ট কিংবা অভিনেতা নয়, তারকা ফুটবলার। আজ ৩৪তম জন্মদিন এ সুপারস্টারের।
অন্যদিকে ফুটবলের আরেক নক্ষত্র পিএসজির ব্রাজিলীয় ফরোয়ার্ড নেইমারের ২৭তম জন্মদিন আজ।
নেইমার দ্য সিলভা ১৯৯২ সালের ৫ ফেব্রুয়ারি ব্রাজিলের সাও পাওলোতে জন্মগ্রহণ করেন। তার বাবা সিনিয়র নেইমার দ্য সিলভার নামের সঙ্গে মিল রেখেই তার নাম রাখা হয়। 
তার বাবাও একজন সাবেক ফুটবলার এবং পরে  নেইমারের পরামর্শক হিসেবে কাজ করেন। 
নেইমার তার বাবার ভূমিকা সম্পর্কে বলেন, আমার বাবা আমার পাশেই থাকেন সেই ছোটবেলা থেকেই এবং তিনি সব কিছুর খেয়াল রাখেন। তিনিই আমার সবসময়ের সঙ্গী এবং আমার পরিবারের অন্যতম একজন।

৫ ফেব্রুয়ারি ১৯৮৫। পর্তুগালের সান্টো অ্যান্টোনিও শহর। মারিও ডোলোরেস দম্পতির ঘরে জন্ম নেয় ফুটফুটে এক পুত্রসন্তান।